Allerede efter to dage har Aalborg Svømmeklub hentet flere medaljer til Danish Open i svømning.

Aalborg Svømmeklub er startet godt ud til årets DM. Flere medaljer er allerede hentet, og endnu flere har været i finaler. Udover medaljerne har 15-årige Mie Ø. Nielsen sat juniorrekord på 100 meter frisvømning, hvor hun samtidig kun blev slået af to af Danmarks allerbedste svømmere, Jeantte Ottesen og Pernille Blume. Nordjyder med medaljer indtil videre: Mie Ø. Nielsen, bronze, 100 meter frisvømning Sebastian Strandberg, guld, 200 meter butterfly Joachim Mortensen, bronze, 100 meter brystsvømning Daniel Svane Halkjær, guld, 50 meter butterfly Lasse Schrøder Jacobsen, bronze, 50 meter butterfly Danish Open svømmes fra den 22. til 25. marts. Derefter vil de danske pladser til OL formentlig være på plads.